[{"text_idx": "#000001", "text": "Esperanto-sumoo \u2013 legu ni kune!"}, {"text_idx": "#000002", "text": "Esperanto-sumoo estas inteligenta ludo por plenkreskuloj, kiun ankau\u0306 infanoj povas ludi. Ne temas pri ia sporta agado, sed tamen pri lukto. G\u0302i estas speco de legokonkurso \u2013 oni konkursas kun si mem. Se oni elektas malg\u0302ustan libron, nur tiam g\u0302i farig\u0302as pena lukto. C\u0302iuokaze, Esperanto-sumoo estas bona distro, kiel oni c\u0302iam amuzas sin, legante bonan libron. Persistaj luktantoj-legantoj dedic\u0302as tempon por tio po ses fojoj en jaro."}, {"text_idx": "#000003", "text": "La ludreguloj estas simplaj. Vi devas alpreni la taskon, pri kiom da pag\u0302oj de la elektita Esperanto-libro vi legos c\u0302iutage kaj c\u0302iutage vi devas plenumi la promeson, se vi volas superi vin mem. Neniu kontrolos vin: tio estas memdeklara sistemo kaj vi devas registrig\u0302i c\u0302iujn kvin tagojn. La c\u0302iutaga venkinto ricevos bele desegnitan diplomon kaj se li verkas ankau\u0306 recenzon pri la libro, kio ne estas deviga, sed kutima, nu, tiam lia recenzo aperos sub lia elektita nomo. Tio estas ia movada nomo."}, {"text_idx": "#000004", "text": "La listo de la libroj kaj recenzoj helpos vin elekti libron, au\u0306 simple plibonigi vian konon de Esperanto. Iam ajn estas bone trarigardi ilin. Esperanto-sumoo estis iniciatita de japana esperantisto Hori Jasuo en 2009. La legado-movado akiris tian gravecon, ke en 2018 li farig\u0302is Esperantisto de la jaro. Esperanto-sumoo g\u0302uas moralan subtenon de ILEI. Estas honoro kaj fiero alig\u0302i kaj bela defio skribi bonan recenzon. La recenzoj aperadas ekde Septembro de 2013 kaj estas disponigataj al c\u0302iuj en la retejo."}, {"text_idx": "#000006", "text": "La unua hungaro kunlegis en januaro 2014, poste la dua alig\u0302is en 2018, en Majo de 2019 jam estis tri, sed nur unufoje, post Novembro de 2021 ni estas jam kvar konstante g\u0302is hodiau\u0306, espereble ankau\u0306 en la nuna 78a E-sumoo. Tra la jaroj sep hungaroj partoprenis g\u0302is nun. La au\u0306toro plej legata de hungaroj estas Istva\u0301n Nemere, nun ankau\u0306 mi elektis lin. Mi starigis al mi la celon, legi la hungarajn klasikaj\u0302ojn kaj librojn de niaj vivantaj verkistoj \u2014 dezirante al E\u0301va To\u0301falvy kaj Bala\u0301zs Wacha multajn pliajn kreajn jarojn. Gyula Baghy estas neelc\u0302erpebla fonto de g\u0302ojo kaj penso. Ankau\u0306 ni hungaroj legu liajn verkojn, s\u0302atu lin, por ke la mondo ne forgesu, kiu estis Pac\u0302jo. Se ni duobligus la nunan nombron de hungaroj, tio jam sufic\u0302us por la deka loko sur la rangotabelo inter landoj."}, {"text_idx": "#000007", "text": "Oni povas legi tradukitan kaj originalan literaturojn, kaj fakte ec\u0302 fakan literaturon, mi ne vidis limigojn pri tio. La partoprenantoj regule ricevos retan ekzempleron de Turka Stelo, mi montras la retadreson de la lasta numero. S-ro Hori Jasuo kolektas kaj dissendas la korespondaj\u0302ojn per Voc\u0302oj el la Mondo, en kiu de kelka tempo oni parolas pri la s\u0302okaj spertoj de la milito en Ukrainio."}, {"text_idx": "#000008", "text": "Legado, precipe originala Esperanta literaturo \u2013 ne necesas diri \u2014 estas unu el la s\u0302losiloj de la sukceso de nia afero. Mi pensas, ke la sorto de c\u0302iu lingvo estas en la manoj de g\u0302iaj literaturistoj. Ni ac\u0302etu ankau\u0306 tiajn librojn c\u0302e Esperanta eldonejo, de la libroservo, sed felic\u0302e ekzistas ankau\u0306 multe da libroj libere disponeblaj kaj els\u0302uteblaj en la interreto. Pruntado au\u0306 legado en legejo estas disponebla kaj havebla \u2013 pensu pri la kolekto Fajszi de la Nacia Biblioteko de Fremdlingvoj au\u0306 la kolekto de la biblioteko Somogyi en Szeged. La lastan fojon mi vizitis la publikan bibliotekon Jo\u0301zsef Me\u0301liusz en Debrecen. Mi trovis tie sufic\u0302e da valoraj libroj \u2013 kovrilbildo de mia artikolo \u2013 por almenau\u0306 dek sumooj."}, {"text_idx": "#000009", "text": "Komencantoj ankau\u0306 povas partopreni en la legado. Estas ankau\u0306 altkvalita literaturo por ili. Sufic\u0302as, se mi nur pensas pri Verda Koro, ili povas jam provi la romanon de Gyula Baghy; li skribis g\u0302in g\u0302uste por komencantoj."}, {"text_idx": "#000010", "text": "La reteja adreso de la Esperanto-sumoo estas: "}, {"text_idx": "#000011", "text": "Pri alig\u0302o al la konkurso oni povas ekscii pli sur la pag\u0302o: "}, {"text_idx": "#000012", "text": "La vikipedia artikolo troveblas c\u0302i tie: "}, {"text_idx": "#000013", "text": "En la universitata edukado en Poznan\u0301 inter la diplomoj troveblas altnivela studo ankau\u0306 pri c\u0302i tiu temo. G\u0302i g\u0302isfunde diskutas la temon surbaze de diversaj statistikoj."}, {"text_idx": "#000014", "text": "Kie trovi elektronikaj libroj? Jen:"}, {"text_idx": "#000020", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]